**2016 жылы мемлекеттік қызмет көрсету сапасын жоғарылату бойынша жұмыс туралы**

ҚР Үкіметінің 18.09.2013 жылғы № 983 қаулысымен (өзгертулер және толықтырулармен 15 желтоқсан 2016 ж. № 816) бекітілген мемлекеттік қызметтер Реестріне сәйкес Павлодар қаласының білім беру бөлімімен мемлекеттік қызметтің 22 түрі көрсетіледі.

Тікелей Павлодар қаласының білім беру бөлімімен 2016 жылы 32268 мемлекеттік қызмет көрсетілді, соның ішінде ХҚКО арқылы 2585, (2015 жылы – 1972 қызмет), ол дегеніміз өткен жылмен салыстырғанда 23,7 % көп.

*Мемлекеттік қызметтердің 11 түрі электрондық форматта «Е - акимат» жүйесі арқылы енгізілді.*

Мемлекеттік қызметтерді көрсету барысында Павлодар қаласының білім беру бөлімі қызметкерлерімен мектеп жасына дейінгі (7 жасқа дейінгі) балаларды балабақша кезегіне қою кезінде 5 бұзушылыққа жол берілді.

Бұзушылық фактілері бойынша мектепке дейінгі мекемелер секторының маманы мен сектор меңгерушісіне қатысты ескерту түріндегі тәртіптік жаза қолданылды (2016 жылғы 15 қыркүйектегі № 34 және 2016 жылғы 15 қыркүйектегі №37 бұйрықтар).

Павлодар қаласының білім беру бөлімімен алдағы уақытта мемлекеттік қызмет көрсету кезінде мерзімін бұзуға және қызмет көрсету сапасын қамтамасыз етуде бұзушылықтарға жол бермеу үшін тиісті шаралар қолданылды.

Павлодар қаласы білім беру бөлімінің мемлекеттік қызмет көрсететін жұмыскерлерінің кәсіби деңгейлерін арттыру үшін, "Ұлттық ақпараттық технологиялар" АҚ мамандары мемлекеттік қызметтерді көрсету мәселелері бойынша жүйелі түрде электрондық форматта техникалық оқулар жүргізеді.